text: Brun suppe.
  3 skiver røget flæsk med sværen på, hvilken skrabes og aftørres, lægges på bunden af en kassserolle, derovenpå kommes 2 pund oksekød, som er skåret i tynde skiver. Det kan gerne være simpelt kød af skanken eller af halsen. 3À 4 køg, 2 gule- og persillerødder skæres i skiver og kommes deri, hvorpå det uden låg sættes over rask ild. I begyndelsen rystes kasserollen jævnligt, senere røres ofte deri, indtil indholdet er lysebrunt, hvortil kan hengå en times tid eller noget mere; lidt efter lidt kommes da kogende suppe derpå, således at det koger mellem hver gang, indtil suppen rundeligt står over kødet, da lægges låget på, og den koger ganske langsomt, indtil kødet er fuldkommen mørt. Derpå hældes den igennem dørslaget, hvor der kan skænkes lidt kogende vand på kødet, og derefter igennem sigten, hvori der er lagt et klæde. Den står noget stille for at synke; fedtet skummes af, den sættes igen på ilden og blandes med den tilbageblevne hvide kødsuppe såvel som med lidt vand, hvis man finder den for stærk, og dersom den ikke er blevet klar, kan den klares med et par æggehvider og skaller, således som er vist ved gelé. De hvide rødder, som har kogte i kødsuppen, kommes derpå, og når den koger, kød- eller fiskeboller. Den spises også med forlorne æg og ristet brød. Kødet kan sættes på igen med lidt vand og koge, indtil det lader sig trykke itu. Suppen afsier og kan bruges som sparesuppe.